樊須

樊須  ， 字子遲 ， 魯人 ， 孔子弟子 。 他大約比孔子年少三四十歲 。 前484年齊魯稷曲之戰 ， 季康子派冉求率領左軍 ， 管周父御戎 ， 樊須車右 。 季孫曰 ： “ 須也弱 。 ” 有子曰 ： “ 就用命焉 。 ” 齊師自稷曲 。 師不逾溝 。 樊遲曰 ： “ 非不能也 ， 不信子也 。 請三刻而逾之 。 ” 如之 ， 衆從之 ， 師入齊軍 。 （ 《 左傳 · 哀公十一年 》 ） 唐玄宗尊之爲 “ 樊伯 ” ， 宋真宗加封爲 “ 益都侯 ” 。 明嘉靖九年改稱 “ 先賢樊子 ” 。 孟懿子問孝 。 子曰 ： “ 無違 。 ” 樊遲御 ， 子告之曰 ： “ 孟孫問孝於我 ， 我對曰 ： ‘ 無違 。 ’” 樊遲曰 ： “ 何謂也 ？ ” 子曰 ： “ 生 ， 事之以禮 ； 死 ， 葬之以禮 ， 祭之以禮 。 ” （ 《 論語 · 爲政 》 ） 樊遲問知 。 子曰 ： “ 務民之義 ， 敬鬼神而遠之 ， 可謂知矣 。 ” 問仁 。 曰 ： “ 仁者先難而後獲 ， 可謂仁矣 。 ” （ 《 雍也 》 ） 樊遲問仁 。 子曰 ： “ 居處恭 ， 執事敬 ， 與人忠 。 雖之夷狄 ， 不可棄也 。 ” （ 《 子路 》 ） 樊遲問仁 。 子曰 ： “ 愛人 。 ” 問知 。 子曰 ： “ 知人 。 ” 樊遲未達 。 子曰 ： “ 舉直錯諸枉 ， 能使枉者直 。 ” 樊遲退 ， 見子夏曰 ： “ 鄉也吾見於夫子而問知 ， 子曰‘舉直錯諸枉 ， 能使枉者直 ’ ， 何謂也 ？ ” 子夏曰 ： “ 富哉言乎 ！ 舜有天下 ， 選於衆 ， 舉皋陶 ， 不仁者遠矣 。 湯有天下 ， 選於衆 ， 舉伊尹 ， 不仁者遠矣 。 ” （ 《 顏淵 》 ） 樊遲從遊於舞雩之下 ， 曰 ： “ 敢問崇德 、 修慝 、 辨惑 。 ” 子曰 ： “ 善哉問 ！ 先事後得 ， 非崇德與 ？ 攻其惡 ， 無攻人之惡 ， 非修慝與 ？ 一朝之忿 ， 忘其身 ， 以及其親 ， 非惑與 ？ ”